Henrik Gabriel Porthan
Ken sulle, Suomen kansanen,
 Toi tuen, turvan, – vapauden?
 Ken toivon tuotti tuoksumaan
 Povehen Suomen surevaan?

 Hän – Henrik Gabriel Porthan –
 Sun johti itses tuntemaan!
 Hän silmäs saattoi näkemään,
 Hän onnes tähden koittamaan!

 Ken syömes saattoi sykkimään,
 Edestä kielen, isänmaan?
 Ken arvon näille antamaan,
 Ken omakses ne tuntemaan?

 Hän – Henrik Gabriel Porthan –
 Kohotti maasi kunniaan!
 Hän syömes saattoi sykkimään,
 Edestä kielen, isänmaan!
 Hän – Henrik Gabriel Porthan –
 Lahjoitti sulle Suomenmaan!

K. Ruusi [Karl Johan Sylvester Brusse].

Karl Johan Sylvester Brusse
[[Luokka:Runot]